ؤسطراليا دلغرب (بالنݣليزية: South Australia) هي وحدة من لويلايات ديال ؤسطراليا. كاتسمى "لويلاية الدهبية" (بالنݣليزية: The Golden State)، ولعاصيمة ديالها هي پيرت. ؤسطراليا دلغرب فيها رابع أكبر عدد ديال الناس، واللي واصل لجوج دلمليون و474 ألف واحد ف2016. لميساحة ديال ؤسطراليا دلغرب هي 2,527,013 كم². كاينة ؤسطراليا دلغرب فلغرب ديال لبلاد. هاد لويلاية داير بيها لأرض دالشمال و ؤسطراليا دلجانوب من جيهة الشرق، ولمحيط لهندي من جيهة لغرب. الطول ديال لبحورة دؤسطراليا دلغرب واصل ل20781 كيلوميطر. لوسط ديال لويلاية فيه لمناطيق الناشفة، وماكاطيحش فيها بزاف ديال الشتا. الشمال ولجانوب لغربي ديال لويلاية هوما اللي كاطيح فيهوم الشتا، اللي تقدر توصل فالشمال ل1500 ملم. التلج قليل فبن كايطيح وإلا طاح ماكايفوتش 5 سنتيمتر وماكايدوزش نهارو. أعلى درجة تسجلات فؤسطراليا دلغرب هي °50.5 فمحطة ماردي نهار 19 فبراير 1998. أقل درجة ديال لحرارة تسجلات كانت وصلات ل °7.2 − فلمرصاد لفلكي ديال آي بيرد نهار 17 غشت 2008. لبرلامان ديال ؤسطراليا دلغرب مدينة پيرت هي لعاصيمة وأكبر مدينة فلويلاية لمسرح ديال صاحب لجلالة (His Majesty's Theatre) فپيرت ؤسطراليا دلغرب من السما الصحرا دپيناكلز جبل أغسطس لحديقة لوطنية د كاريجيني تيزي دويندجانا مدينة ألباني ضاية أرجيل wa.gov.au "Australian Demographic Statistics, Mar 2019".